Bahaso Pasisi

Bahaso Pasisi Siboga atau disingkek Baso Pasisi adolah salah satu bahaso dalam rumpun Malayu nan ditutuakan dek Urang Pasisi nan marupokan panduduak Tapanuli Tangah jo Sibolga, Sumatra Utara. Bahaso ko taseba di sapanjang pasisia barat Pulau Sumatra sajak dari Mandailing Natal, Sibolga, inggo Barus.

Baso ko dianggap sabagai salah satu dialek dalam bahaso Minangkabau, karano sijarah bahaso ko bamulo sajak parantau Minang dari daerah Pariaman nan pai manggaleh di sapanjang pasisia barat Pulau Sumatra bagian utara.Cortesao A., The Suma Oriental of Tome Pires, London, 1944 Parantau-parantau ko kudian bakomunikasi jo suku bangso lain sarupo Malayu jo Batak, sainggo tajadilah akulturasi jo kaduo bahaso tu. Bahaso ko mampunyoi kamiripan jo dialek Pariaman.

 Ungkapan dasa 

 Kato Ganti 
+Minangakabu (Standar)PasisiAmbo/Awak/Den/DenaiAmboAwak/waang/ang/kauAwak-ang/ang/kauAwak/KitoKitoInyo (jamak)SidakInyoAwaknyoKalianMunak

 Patunjuak Tampek/Arah 
Minangkabau (Standar)PasisiItuInun (nun)IkoIkoAtehAtehBawahBawahSuduikSudukMudiakMudikIliaIli

 Kato Bilangan 
Minangkabau (Standar)PasisiCiek/Satu/AsoSatuDuoDuoTigoTigoAmpekAmpekLimoLimoAnamAnamTujuahTujuSalapanSalapanSambilanSambilanSapuluahSapuluSaratuihSaratuiDuo ratuihDuo ratuiSabalehSabaleDuo balehDuo baleAmpek balehAmpek baleDuo puluahDuo pulu

 Contoh kalimaik 
Pasisi:Barisuk ambo nandak pai ka Siboga mampasuoi adiak ambo sekalian manjanguk pamili anak ruma ambo nang ala mandaului kito Minangkabau (Standar):Bisuak ambo nak pai ka Sibolga basuo jo adiak ambo jo sakalian malayaik famili urang rumah ambo nan alah mandahului awak. Pasisi:Pabilo wa'ang pai ka Medan?Minangkabau (Standar):Bilo ang pai ka Medan? Pasisi:Jangan munak lakeh tasundek! Minangkabau (Standar):Jan kau capek marabo! Pasisi:Ambo hampokkan wa'ang beiko da?!Minangkabau (Standar):Den ampok ang beko yo?! Pasisi:Umak, nikahkanlah ambo ka anak gadih nan rancak tu!Minangkabau (Standar):Amak, nikahanlah ambo jo anak gadih nan rancak tu!Pasisi:Bulek Ai Karano Pambuluh, Bulek Kato karano Mufakat (paribahaso)Minangkabau (Standar):Bulek aia dek pambuluah, bulek kato dek mufakaik 

 Rujuakan 

Kategori:Bahaso Minangkabau
Kategori:SIbolga
Kategori:Bahaso di Sumatera Utara